Cáparra

Cáparra es una antígua ciá al norti Estremaúra, ena comarca el valli el riu Alagón. Está atravesá pola nombrá Ruta la Prata. Está albandoná ogañu i data de la epoca prerromana. Descrición Tien un estensol aprossimau de 12 ha, manque la muralla albarca un territóriu mayol, dal reol de 16 ha. Cáparra hue mas chiquinina i menus emportanti qu'otras ciais romanas la Península, anque estaba entri los prencipalis núclius urbanus entri Tahu i la Sierra Gredus, hunta Caurium (Cória), Augustobriga (Talavera la Vieha) i Egitania (Idanha-a-Velha). La su olganización urbana correspondi a un pranteamientu ortogonal, en teniendu comu ehi prencipal la via la Prata, que la atravesaba de Norti a Sul. Nomenclatura El nombri la ciá nu es d'orihin latinu, sinu qu'es prerromanu, probablementi vetón, comu el orihin mesmu el asentamientu. Se le conocin otrus nombris: Capara, Cappara, Capera u Kapasa.